Lo tozal d'en Querol ye un pico de 782 m d'altaria situau en la serreta d'el Corral Nou entre los termins municipals de Bezeit y Val de Robres (Matarranya, Teruel).

Cheolochía
Ye formau por calsineras y dolomías de lo Churasico inferior (Lias) de la formación Cuevas Labradas (Hettanchián) que descansan sobre la formación Cortes de Tajuña (Hettanchián-Sinemurián-Pliensbachián) y fan part de lo mesmo cabalgamiento que la sierra de l'Arca, despartida de la serreta d'el Corral Nou por una foz fluvio-karstica escarvada por lo río Matarranya.

Toponimia
L'oronimo tossal d'en Querol ye formau a partir d'un apelliu que sigue a un articlo personal en, derivau de lo latín DOMINUS y cognato de l'aragonés don. Este articlo no conserva l'actual catalán nordoccidental local, pero que s'emplegaba en la baixa Edat Meya tanto en catalán nordoccidental como en part de l'aragonés, por eixemplo en l'aragonés de las Comarcas Churras.
Tozal d'en Querol